Fitbit Pay er ein talgildur pengapungur, til tín ið hevur eitt Fitbit ur. Tú knýtur Fitbit pay at tínum urið, og síðani kans tú ómakaleyst og trygt gjalda við tínum Fitbit uri. Tú mást hava eitt Visa/Danmkort ella Mastercard frá BankNordik fyri at brúka Fitbit Pay. Tú kanst gjalda við Fitbit Pay, um títt Fitbit ur styðjar Fitbit Pay. Tak Fitbit appen á títt ur, har tú vanliga tekur niður appir, og knýt títt Visa/Dankort ella Masterkort, síðani er klárt at gjalda í handlum. Tú kanst gjalda Fitbit Pay í øllum handlum, har tað ber til at gjalda við gjaldskortum, ið hava nándfunku; t. d. tá ið tú rindar uttan at seta kortið í terminalin, men bert við at halda tað at terminalinum. Rinda í handlum, har tað vanliga ber ti lat gjalda við gjaldskortum við nándfunku Soleiðis rindar tú við Fitbit Pay Tað er skjótt og lætt at gjalda við Fitbit Pay. Tú trýstur á knappin á síðuni ella við at koyra fingurin eftir skerminum uppifrá og niður (alt eftir hvat slag tú hevur), og heldur urið yvir gjaldsterminalin í handlinum. Her kanst tú gjalda við Fitbit Pay Tú kanst nýta Fitbit Pay á øllum kortterminalum, har hetta súmbolið verður víst: Fitbit Pay og trygd Tá ið tú rindar við Fitbit Pay, brúkar skipanin eitt serligt nummar, ið er knýtt at tínum tóli umframt eina serstaka keypskotu. Títt fulla kortnummar verður hvørki goymt á tínum tóli ella á servarum hjá Fitbit, og handlarnir fáa heldur ikki tínar upplýsingar. Fitbit Pay goymir ikki upplýsingar um tíni keyp, ið kunnu verða førd aftur til tín. Tað er sostatt bert tú, ið hevur vitan um, hvar og hvat tú hevur goldið við Fitbit Pay. Spurningar og svar Fitbit Pay Hvar kann eg gjalda við Fitbit? Í øllum handlum, ið hava ein gjaldsterminalvið hesum súmboli, ið er til nándkort:)))) Við hvørjum telefonum kann Fitbit Pay brúkast? Um tú fært boð um at ringja til okkara, men ikki fært møguleika at velja at fáa eitt loynital við SMS, so er orsøkin, at vit ikki hava títt telefonnummar. Í tí føri má ein sjálvgreiðsluavtala fyrst stovnast, og eftir hetta kann rætta telefonnummarið verða stovnað, og tú kanst síðani royna aftur. eitt Fitbit ur, ið kann brúkast saman við Fitbit Pay eina telefon har Fitbit appin er tikin niður á eitt Mastercard ella Visa/Dankort Hvat hendir, um eg striki míni kort í Fitbit Pay? So strikar tú talgilda kortið og mást skráseta kortið umaftur í Fitbit Pay, um tú vilt kunna brúka tað. Tú kanst skráseta kortið í Fitbit appini. Hví er mítt vanliga/talgilda kort sperrað? Títt vanliga og talgilda kort eru knýtt at hvørjum øðrum. Tað vil siga, at um títt vanliga gjaldskort ikki er virkið, ber tað heldur ikki til at brúka kortið við Fitbit Pay. Er tað vanliga kortið sperrað, verður tað eisini sperrað í Fitbit Pay. Hví fái eg einki loynital við SMS? Eitt einnýtisloynital (OTP) er eitt fyribils loynital, sum verður sent sum SMS. Um tú ikki hevur fingið tað, er orsøkin helst, at telefonnummarið, sum er skásett hjá okkum, ikki er rætt. Hvørji kort kann eg brúka saman við Fitbit Pay? Tú kanst bæði brúka Visa/Dankort og Mastercard. Hvussu nógv kort kann eg skráseta í Fitbit Pay? Tú kanst skráseta 6 kort í Fitbit Pay. Hvussu striki eg eitt kort í Fitbit Pay? Tað kanst tú gera í Fitbit Pay appini. Hvussu trygg er loysnin? Fitbit Pay er ein sera trygg loysn, av tí at ongar upplýsingar um kortið verða goymdar á urinum, og at kortupplýsingar tí ikki verða sendar millum urið og gjaldsterminal. Sostatt er einki kortnummar, sum kann avlesast. Umframt hetta verður framkomin tøkni til at brongla dáta brúkt. Um kortið kortini verður misnýtt, ert tú líka væl tryggjað/ur sum við vanliga gjaldskortinum. Urið skrásetur tá tú koyrir tað av og á. Tú tøppar loynitalilð inn, tá tú koyrir urið á. Fitbit Pay kann ikki gjøgnumføra eitt gjald, áðrenn loynitalið er tøppa inn. Loynital er ikki neyðugt til gjøld eftir hetta. Tá tú tekur urið av aftur, kann Garmin pay ikki brúkast. Missir tú tína fartelefon, mást tú alt fyri eitt seta teg í samband við okkum, soleiðis at gjaldskortini í Fitbit Pay kunnu verða sperrað. Hvussu velji eg, hvørjum korti eg vil gjalda við í Fitbit Pay? Tað kortið, sum tú helst brúkar, er sjónligt. Hevur tú meira enn eitt kort í Fitbit Pay, kanst tú skifta til eitt annað kort við at flyta fingurin eftir skerminum, áðrenn tú skalt gjalda.